Annelinn - Vikipeedia, vaba entsüklopeedia

# Annelinn

### Allikas: Vikipeedia

Panoraamfoto Annelinnast aastal 2007

Annelinn on Tartu linnaosa, mis asub Emajõe vasakul kaldal. Annelinna territoorium on piiritletud järgmiselt: Paju tänav - Jaama tänav - linna piir - Nõlvaku tänava pikendus - Ihaste tee - Emajõgi.

Annelinn on pindalalt kõige suurem Tartu linnaosa - 536 ha. Kuigi Annelinna pindala ei ületa väga oluliselt suuruselt järgneva linnaosa (Ihaste) pindala (424 ha), siis elanike arv Annelinnas ületab mitmekordselt teiste linnaosade elanike arvu ja moodustab pea kolmandiku terve Tartu elanikkonnast. Annelinnas elas 2001. aasta andmetel ~30 000 inimest (Tartu elanike arv ~100 000).

## [redigeeri] Arhitektuur

Annelinna planeerimiskava koostasid 1969–1973 "Eesti Projekti" arhitektid Mart Port ja Malle Meelak. Annelinn on rajatud tõusva reljeefiga amfiteatri kujuliselt, mille kujuteldav tsenter jääb Anneluha piirkonda. Algselt oli planeeritud neli mikrorajooni, millest valmis kaks. Mõlemad mikrorajoonid on pikisuunas jaotatud kaheks tsooniks: Anne teest madalamale jäävad 5-korruselised, kõrgemale alates 1984. aastast rajatud 9-korruselised elamud. Peamiselt rajati seeria 111-133 tüüpelamuid (esimene selline Kalda tee 22).

## [redigeeri] Annelinna koolid

- Tartu Descartes'i Lütseum
- Annelinna Gümnaasium
- Tartu Kivilinna Gümnaasium
- Tartu Kommertsgümnaasium
- Tartu Slaavi Gümnaasium

## [redigeeri] Sotsiaalhoolekanne

Sotsiaalhoolekande teenusete osutamist Annelinna elanikele koordineerivad 2 piirkondlikku osakonda:

- Annelinna piirkondlik osakond
- Nõlvaku piirkondlik osakond

Annelinnas asuvad järgmised hoolekandeasutused:

- MTÜ "Öökull"
- Päevakeskus "Kalda"

## [redigeeri] Pildimaterjal

Annelinna piirid

Tartu linnaosad
Annelinn | Ihaste | Jaamamõisa | Kesklinn | Karlova | Maarjamõisa | Raadi-Kruusamäe | Ropka | Ropka tööstusrajoon | Ränilinn | Supilinn | Tammelinn | Tähtvere | Vaksali | Variku | Veeriku | Ülejõe
Välja otsitud andmebaasist "http://et.wikipedia.org../../../a/n/n/Annelinn.html"

Kategooriad: Tartu linnaosad

##### Views

- Artikkel
- Arutelu
- Viimane redaktsioon

##### Otsi